CELEX: 62008CN0412
Language: et
Date: 2008-09-22 00:00:00
Title: Kohtuasi C-412/08: Eelotsusetaotlus, mille esitas Finanzgericht Baden-Württemberg (Saksamaa) 22. septembril 2008 — Swiss Caps AG versus Hauptzollamt Singen

6.12.2008   
            
            
               ET
            
            
               Euroopa Liidu Teataja
            
            
               C 313/14
            
         Eelotsusetaotlus, mille esitas Finanzgericht Baden-Württemberg (Saksamaa) 22. septembril 2008 — Swiss Caps AG versus Hauptzollamt Singen
   (Kohtuasi C-412/08)
   (2008/C 313/21)
   Kohtumenetluse keel: saksa
   Eelotsusetaotluse esitanud kohus
   Finanzgericht Baden-Württemberg
   Põhikohtuasja pooled
   
      Kaebuse esitaja: Swiss Caps AG
   
      Vastustaja: Hauptzollamt Singen
   Eelotsuse küsimused
   
               1.
            
            
               Kas kombineeritud nomenklatuuri (nõukogu 23. juuli 1987. aasta määruse (EMÜ) nr 2658/87, tariifi- ja statistikanomenklatuuri ning ühise tollitariifistiku kohta (1) I lisa — kombineeritud nomenklatuur) rubriiki 1517 tuleb tõlgendada nii, et segule, mis koosneb 500 mg-st külmalt pressitud aed-mustköömne õlist (62,5 või 83,3 %), 38,7 mg-st sojaõlist ja 16 mg-st võirasvast on 10 mg letsitiini, 18,8 mg E vitamiini, 8,2 mg vaha, 8 mg kaltsiumpantotenaadi, 0,2 mg foolhappe ja 0,11 mg biotiini lisamine nii vähene, et see ei välista valmistise sellesse rubriiki klassifitseerimist?
            
         
               2.
            
            
               Kui esimesele küsimusele tuleb vastata jaatavalt:
               kas kombineeritud nomenklatuuri tõlgendamise üldreeglit 5 tuleb tõlgendada nii, et kapsli kestad, mille sisuks on eespool nimetatud ained, on vaadeldavad pakendina?
            
         
               3.
            
            
               Kui teisele küsimusele vastatakse eitavalt:
               kas kombineeritud nomenklatuuri rubriiki 1517 tuleb tõlgendada nii, et kapsli kest, mis koosneb 313,97 mg-st želatiinikeetest (47,3 % želatiini, 17,2 % glütseriini, 35,5 % vett), 4,30 mg-st pastast, mis koosneb 50 %-st titaandioksiidist ja 50 %-st glütseriinist ning 1,73 mg-st pastast, miks koosneb 25 %-st kinoliinkollasest ja 75 %-st glütseriinist, välistab eespool nimetatud kapslite klassifitseerimise sellesse rubriiki?
            
         
      (1)  EÜT L 256, lk 1; ELT eriväljaanne 02/02, lk 382.